Diari Oficial de la Generalitat Valenciana


Sumari del DOGV 9569, del 05-04-2023 (2023/3472)

RESOLUCIÓ de 20 de març de 2023, de la Conselleria de Política Territorial, Obres Públiques i Mobilitat, per la qual s'autoritza la incorporació de l'exercici 2022 al 2023 del pressupost de l'Autoritat del Transport Metropolità de València (ATMV) de crèdits afectes a ingressos finalistes destinats a finançar actuacions en matèria de mobilitat innovadora per un import total de 9.520.720 euros.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9569

Data del DOGV
:   05-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3472


Data del document
:   20-03-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * política de transports

RESOLUCIÓ de 20 de març de 2023, de la Conselleria de Política Territorial, Obres Públiques i Mobilitat, per la qual s'autoritza la incorporació de l'exercici 2022 al 2023 del pressupost de l'Autoritat del Transport Metropolità de València (ATMV) de crèdits afectes a ingressos finalistes destinats a finançar actuacions en matèria de mobilitat innovadora per un import total de 9.520.720 euros. [2023/3472]  
  
  
En aplicació del que es preveu en l'article 45 de la Llei 1/2015, d'hisenda pública, sector públic instrumental i subvencions, en relació amb les incorporacions al pressupost dels crèdits que en finalitzar l'exercici anterior no estiguen vinculats al compliment de les obligacions ja reconegudes i siguen finançats amb ingressos afectats a la realització d'actuacions determinades, i una vegada aprovada la liquidació del pressupost de l'Autoritat del Transport Metropolità de València (ATMV) corresponent a l'exercici 2022 i amb l'informe favorable de la Intervenció Delegada d'aquesta conselleria, pertoca la incorporació d'un determinat saldo vinculat a finançament finalista en matèria de mobilitat innovadora, previstos en la liquidació de l'exercici 2022, i que ascendeix en conjunt a 9.520.720 euros, import que es finança a càrrec del romanent de tresoreria afectat que consta en aquesta liquidació.  
  
En conseqüència, vista la liquidació de l'exercici 2022 de l'Autoritat del Transport Metropolità de València (ATMV) elaborada per la Intervenció Delegada, atés l'informe favorable de l'esmentada Intervenció Delegada a la incorporació del crèdit indicat a càrrec del romanent de tresoreria afectat, i en virtut del que es disposa en l'article 26.1.b de la Llei 9/2022, de 30 de desembre, de pressupostos de la Generalitat per a l'exercici 2023, aquesta Conselleria de Política Territorial, Obres Públiques i Mobilitat adopta la següent resolució:  
  
  
Primer i únic  
Autoritzar la incorporació a l'estat de despeses del pressupost de 2023, agrupació de romanents, del crèdit afectat a ingressos finalistes i no obligat al tancament de l'exercici 2022, que es detalla per un import global de 9.520.720 € i el seu finançament a càrrec del romanent de tresoreria afectat, aplicació d'ingressos 870.00, «Romanent de tresoreria per a la incorporació de romanents».  
  
Aplicació pressupostària Any origen Crèdits finançats amb ingressos afectats Total a incorporar  
45.95.7484.41752.3 2022 8.308.000,00 8.308.000,00  
67.04.9319.70957.0 2022 1.212.720,00 1.212.720,00  
TOTAL 9.520.720,00 9.520.720,00  
  
  
València, 20 de març de 2023.- La consellera de Política Territorial, Obres Públiques i Mobilitat: Rebeca Torró Soler.